ઉપસભાપતિ હરિવંશે સવારે સત્રનું સંચાલન કર્યું અને તેઓ જેવા આસન પર બેઠા કે રાજ્યસભાના સાંસદોએ તેમનું સ્વાગત કર્યું. ઉપસભાપતિએ હંગામો કરી રહેલા સભ્યોને અપીલ કરી કે તેઓ સદનને શૂન્યકાળમાં ચાલવા દે. વિપક્ષના નેતા ગુલામ નબી આઝાદે આરોપ લગાવ્યો કે રાફેલ ડીલ એક મોટું કૌભાંડ છે અને તેમણે તેની જેપીસી પાસે તપાસ કરાવવાની માગ કરી. કોંગ્રેસના નેતા આનંદ શર્માએ કહ્યું કે તેમણે નિયમ 267 હેઠળ એક નોટિસ આપી છે. જેના પર ઉપસભાપતિએ કહ્યું કે સભાપતિએ તેમની નોટિસનો સ્વીકાર કર્યો નથી.